Դանիել Ալվես

Դանիել Ալվես դա Սիլվա(պորտ.՝ Daniel Alves da Silva մայիսի 6, 1983(1983-05-06), Ժուազեյրու, Իտամարաժու, Բրազիլիա) - բրազիլացի ֆուտբոլիստ, իտալական «Յուվետուսի» և Բրազիլիայի հավաքականի պաշտպան։ Համարվում է աշխարհի ամենալավ եզրային պաշտպաններից մեկը։
Բրազիլական «Բայա» ակումբի սան է, որի կազմում նորամուտը նշել է 2001 թվականին։ Մեկ տարի անց տեղափոխվել է իսպանական «Սևիլյա», որի կազմում անցկացնելով 6 մրցաշրջան 2 անգամ հաղթել է Եվրոպայի լիգայում (2005-06, 2006-07), Իսպանիայի գավաթում (2006-07), Իսպանիայի Սուպերգավաթում (2007), նաև ՈՒԵՖԱ Սուպերգավաթում (2006)։ 2008 թվականի ամռանը 5-ամյա պայմանագիր է կնքել «Բարսելոնայի» հետ։ Տարնսֆերի համար կապտանռնագույների վճարեցին €35,5 միլիոն։ Ժամանակի ընթացքում համակերպվելով Դանին դարձավ ակումբի պատմության ամենալավ պաշտպաններից մեկը։ Առաջին իսկ մրցաշրջանում ակումբի հետ «ոսկե հետ թրիկ» ձևակերպեց. հաղթեց Իսպանիայի գավաթում, Իսպանիայի առաջնությունում և Չեմպիոնների Լիգայում։ Հետո այս գավաթներին ավելացան Իսպանիայի Սուպերգավաթի, Եվրոպայի Սուպերգավաթի և աշխարհի ակումբային առաջնության գավաթները։ Ամբողջ 8 մրցաշրջանի ընթացքում «Բարսելոնայի» կազմում, պաշտպանը հաղթեց 23 տիտղոս։ 2015 թվականի հոկտեմբերի 30-ին «Խետաֆեի» դեմ խաղում անցկացրել է իր 400-րդ խաղը Իսպանիայի առաջնությունում և դարձավա առաջին այլերկրացին, ով հասել է այս նվաճմանը։


== Ֆուտբոլիստի կարիերա ==


=== Ակումբային ===


==== «Բայա» ====
Դանիելը կարիերան սկսել է բրազիլական «Բայա» ակումբի կազմում։ 2002 թվականին հանդես գալով Բրազիլիայի երիտասարդական հավաքականում Դանիելը 6 ամսով պայմանագիր է կնքել իսպանական «Սևիլյայի» հետ։


==== «Սևիլյա» ====
2003 թվականին Դանիելը Բրազիլիայի երիտասարդական հավաքականի կազմում մասնակցել է երիտասարդների աշխարհի առաջնությանը։ Առաջնության ժամանակ իրեն լավ դրսևորելով ճանաչվել է առաջնության լավագույն 3 ֆուտբոլիստներից մեկը։ Դրանից հետո «Սևիլյան» գնել է Դանիելի տրանսֆերը։ 2006 թվականի դեկտեմբերին Դանիելը նոր պայմանագիր էր կնքել «Սևիլյայի» հետ մինչև 2012 թվականը։


==== «Բարսելոնա» ====
2008 թվականի հունիսի 7-ին Դանիելը հնգամյա պայմանագիր կնքեց «Բարսելոնայի»։ Տրանսֆերի համար «Բարսելոնան» վճարեց 35,5 միլիոն եվրո։ Չնայած նրան, որ ցանկանում էր հեռանալ ակումբից, հրաժեշտի ժամանակ չկարողանալով թաքցնել արցունքները ասել է, որ «Սևիլւա» եկել է որպես տղա, և հեռանում է այստեղից որպես տղամարդ։
2009-10 մրցաշրջանից առաջ Դանին վերցրեց 2 համարը, որը ազատվեց, երբ Մարտին Կասերեսը վարձավճարով տեղափոխվեց «Յուվենտուս»։
2013-14 մրցաշրջանից առաջ վերցրեց 22 համարը, թիմի առաջատարներից մեկի՝ Էրիկ Աբիդալի հեռանալուց հետո։
2015-16 մրցաշրջանը անցկացրեց 6 համարով, ինչը նախկինում պատկանում էր թիմի ավագ Չավիին։
Իր կարիերայի ընթացքում Ալվեսը կարողանում էր ինչպես սկսել այնպես էլ շարունակել գրոհները։ Հրաշալի փոխանցումներ էր կատարում եզրից։ Սիրում էր հեռվից հարվածներ կատարել։


==== «Յուվենտուս» ====
2016 թվականին տեղափոխվել է իտալական «Յուվենտուս»։


=== Հավաքականում ===
Բրազիլիայի հավաքականում Դանին նորամուտը նշել է Էկվադորի հավաքականի դեմ ընկերական խաղում, փոխարինման դուրս գալով երկրորդ խաղակեսում։ Երեք օր անց էլ խաղաց Քուեյթի հավաքականի դեմ ընկերական խաղում։ 2007 թվականի հուլիսի 15-ին Դանիելը Ամերիկայի գավաթի շրջանակներում կայացած Արգենտինայի հավաքականի դեմ խաղում կարևոր գոլ խփեց։


== Մրցանակներ ==
Ֆուտբոլի Իսպանիայի գավաթի հաղթող
Սուպերկոպա դե Իսպանիայի հաղթող
ՈՒԵՖԱ Եվրոպայի Լիգայի հաղթող
ՈՒԵՖԱ Սուպեր գավաթի հաղթող
Լա Լիգայի չեմպիոն
Ֆուտբոլի աշխարհի ակումբային առաջնության հաղթող
ՈՒԵՖԱ Չեմպիոնների Լիգայի չեմպիոն


== Անձնական կյանք ==
Ալվեսը 3 տարի ամուսնացած է եղել Դինորոյի հետ, ունեցել են 1 տղա և 1 աղջիկ՝ Դանիել և Վիկտորիա, 2011 թվականին ամուսնալուծվել է։


=== Ակումբային ===
2016 թվականի մայիսի 22-ի դրությամբ


=== Հավաքականում ===
2015 թվականի նոյեմբերի 18-ի դրությամբ


== Ծանոթագրություններ ==


== Արտաքին հղումներ ==
պաշտոնական կայքը Archived 2010-06-03 at the Wayback Machine.